钦定古今图书集成/明伦汇编/家范典/第077卷 > 《狂言示诸侄》前人
## 钦定古今图书集成/明伦汇编/家范典/第077卷 > 《狂言示诸侄》前人

“世欺不识字，我忝攻文笔。世欺不得官，我忝居班秩。
人老多病苦。我今幸无疾。人老多忧累，我今婚嫁毕。
心安不移转，身泰无牵率。所以十年来，形神闲且逸。
况当垂老岁，所要无多物。一裘暖过冬，一饭饱终日。
勿言宅舍小，不过寝一室。何用鞍马多，不能骑两匹。
如我优幸身，人中十有七。如我知足心，人中百无一。”
旁观愚亦见当己贤，多失不敢论他人，狂言示诸侄。